Alternativet Storkreds Midt- og Vestjylland Viborg, den 14.09.2023

Opstillingsgrundlag:

|  |  |
| --- | --- |
| Navn Stine Isaksen (medlemsnummer 18875)Adresse: Højtoftevej 1Tlf.: 51895270e-mail: stine.isaksen@alternativet.dk |    |

Personlig præsentation og baggrund:

Byrådsmedlem i Viborg Kommune med plads i Klima- og Miljøudvalget og Beskæftigelsesudvalget

Gymnasielærer i samfundsfag og historie samt skolebibliotekar på Viborg Gymnasium

Gift med Jakob og mor til Dea (15) og Agnete (12)

Motivation:

Det har aldrig været vigtigere at kæmpe for vores klima og natur, for fred og en fair og human flygtningepolitik

De beslutninger vi træffer nu og i de kommende meget få år har en fuldstændig afgørende betydning for hele menneskehedens og planetens fremtid. Det er det tungeste ansvar der nogensinde har hvilet på én generation. Og det er et ansvar, som vi må tage på os, udvise mod og sætte handling bag ordene, når vi nu skal til at skabe et andet samfund end det nuværende, der tydeligvis slet slet ikke er bæredygtigt - hverken for planet, natur eller mennesker

### Mærkesager:

**Klima og natur – en fremtid inden for planetens bæreevne**: Problemerne med klimakrisen og naturens tab af levesteder og biologisk mangfoldighed er ikke kun grænseoverskridende store – de er også grænseoverskridende i deres karakter. Derfor er der brug for et stærkt og progressivt EU, for kun i samarbejde kan vi skabe en bæredygtig fremtid. Det er vigtigt at EU viser vejen for den grønne omstilling og vi skal arbejde for at EU sætter sig ambitiøse mål på klimaområdet samtidig med, at EU skal arbejde for at bevare og fremme biodiversitet og naturens økosystemer.

**Fælles og human flygtningepolitik:** Mennesker i 1000-vis omkommer i forsøg på at kommen inden for EU's grænser. Det kan vi ikke bare stiltiende se på. Det skal være slut med umenneskelige push-backs og lukkede øjne. Der er brug for et fælles asyl og integrationssystem i EU med en fair fordeling mellem medlemslandene. Danmark bør i langt højere grad end i dag udvise solidaritet med mennesker på flugt og med de medlemslande, som bærer en alt for stor del af byrden.